ddrg/super_eurlex huggingface dataset:
RÅDETS AFGØRELSE af 26. februar 1996 om indgåelse af aftalerne i form af brevveksling mellem Det Europæiske Fællesskab og på den ene side Barbados, Belize, Republikken Congo, Republikken Côte d'Ivoire, Fiji, Den Kooperative Republik Guyana, Jamaica, Republikken Kenya, Republikken Madagaskar, Republikken Malawi, Republikken Mauritius, Saint Christopher og Nevis, Republikken Surinam, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe og på den anden side Republikken Indien om garanterede priser for rørsukker i leveringsperioden 1995/96 (96/470/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Økonomiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

I henhold til artikel 1, stk. 2, i protokol nr. 8 om AVS-sukker (1), der er knyttet som bilag til fjerde AVS-EØF-konvention, og i aftalen mellem Det Europæiske Økonomiske Fællesskab og Republikken Indien om rørsukker (2), finder gennemførelsen af nævnte protokol og aftale sted som led i forvaltningen af den fælles markedsordning for sukker;

aftalerne i form af brevveksling mellem Fællesskabet og på den ene side de i protokollen nævnte stater og på den anden side Republikken Indien om garanterede priser for rørsukker i leveringsperioden 1995/96 bør godkendes -

TRUFFET FØLGENDE AFGØRELSE:

Artikel 1

Aftalerne i form af brevveksling mellem Det Europæiske Fællesskab og på den ene side Barbados, Belize, Republikken Congo, Republikken Côte d'Ivoire, Fiji, Den Kooperative Republik Guyana, Jamaica, Republikken Kenya, Republikken Madagaskar, Republikken Malawi, Republikken Mauritius, Saint Christopher og Nevis, Republikken Surinam, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe og på den anden side Republikken Indien om garanterede priser for rørsukker i leveringsperioden 1995/96 godkendes herved på Fællesskabets vegne.

Teksterne til aftalerne er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne de i artikel 1 omhandlede aftaler med bindende virkning for Fællesskabet.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 26. februar 1996.

På Rådets vegne

W. LUCHETTI

Formand

(1) EFT nr. L 229 af 17. 8. 1991, s. 216.

(2) EFT nr. L 190 af 22. 7. 1975, s. 35.
KOMMISSIONENS BESLUTNING af 22. juli 1996 om ændring af beslutning 94/984/EF om dyresundhedsmæssige betingelser og udstedelse af sundhedscertifikat ved indførsel af fersk fjerkrækød fra tredjelande (Tekst af betydning for EØS) (96/456/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/494/EØF af 26. juni 1991 om dyresundhedsmæssige betingelser for handel inden for Fællesskabet med fersk fjerkrækød og for indførsel heraf fra tredjelande (1), senest ændret ved direktiv 93/121/EF (2), særlig artikel 11, stk. 1, og

ud fra følgende betragtninger:

Ved Kommissionens beslutning 94/984/EF (3), senest ændret ved beslutning 96/298/EF (4), fastsættes de dyresundhedsmæssige betingelser og bestemmelser om udstedelse af sundhedscertifikat ved indførsel af fersk fjerkrækød fra tredjelande;

ifølge oplysninger fra Israel kan Israel fra den 1. oktober 1996 opfylde betingelserne i certifikat A for alle kategorier fjerkrækød; beslutning 94/984/EF bør derfor ændres i overensstemmelse hermed;

efter en kontrol på stedet foretaget af Kommissionens tjenestegrene bør bestemmelserne om Kina også ændres; denne kontrol viste, at udstedelsen af certifikater var unøjagtig og utilstrækkelig; der bør indrømmes en vis frist for iværksættelsen af denne suspension, så kompetente myndigheder i medlemsstaterne kan gennemføre denne beslutning, og så det tillades at indføre sendinger, der er afsendt inden denne beslutnings ikrafttrædelsesdato;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilag I til beslutning 94/984/EF foretages følgende ændringer:

a) Fodnote 3 affattes således:

»(3) Indførsel suspenderes fra den 1. august 1996«.

b) Fra den 1. oktober 1996 udgår linjen vedrørende Israel, fodnote 4 er slettet.

c) Fra den 1. oktober 1996 affattes fodnote 4 således:

»(4) Kun gåse- og andelever«.

Artikel 2

Denne beslutning anvendes fra den 1. august 1996.

Imidlertid tillader medlemsstaterne i en periode på tres dage efter dagen for denne beslutnings anvendelse indførsel fra Kina af fersk fjerkrækød fremstillet og attesteret i henhold til de inden den dag gældende bestemmelser.

Artikel 3

Denne beslutning er rettet til medlemsstaterne.

Udfærdiget i Bruxelles, den 22. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 35.

(2) EFT nr. L 340 af 31. 12. 1993, s. 39.

(3) EFT nr. L 378 af 31. 12. 1994, s. 11.

(4) EFT nr. L 114 af 8. 5. 1996, s. 33.
KOMMISSIONENS BESLUTNING af 27. juni 1996 om ændring af visse oplysninger i listen i bilaget til forordning (EØF) nr. 55/87 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (96/452/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3094/86 af 7. oktober 1986 om fastlæggelse af tekniske foranstaltninger til bevarelse af fiskeressourcerne (1), senest ændret ved forordning (EF) nr. 3071/95 (2),

under henvisning til Kommissionens forordning (EØF) nr. 55/87 af 30. december 1986 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (3), senest ændret ved forordning (EF) nr. 3410/93 (4), særlig artikel 3, og

ud fra følgende betragtning:

Myndighederne i de berørte medlemsstater har anmodet om at få ændret oplysningerne i den liste, der er omhandlet i artikel 9, stk. 3, litra b), i forordning (EØF) nr. 3094/86; anmodningerne indeholder alle fornødne oplysninger til begrundelse for anmodningerne i henhold til artikel 3 i forordning (EØF) nr. 55/87; disse oplysninger er blevet vurderet, og Kommissionen har fastslået, at de opfylder ovennævnte bestemmelse; oplysningerne i listen i bilaget til nævnte forordning bør derfor ændres -

VEDTAGET FØLGENDE BESLUTNING:

Artikel 1

Oplysningerne i listen i bilaget til forordning (EØF) nr. 55/87 ændres som anført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 27. juni 1996.

På Kommissionens vegne

Emma BONINO

Medlem af Kommissionen

(1) EFT nr. L 288 af 11. 10. 1986, s. 1.

(2) EFT nr. L 329 af 30. 12. 1995, s. 14.

(3) EFT nr. L 8 af 10. 1. 1987, s. 1.

(4) EFT nr. L 310 af 14. 12. 1993, s. 27.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

A. Datos que se retiran de la lista - Oplysninger, der skal slettes i listen - Aus der Liste herauszunehmende Angaben - Óôïé÷åßá ðïõ äéáãñÜöïíôáé áðü ôïí êáôÜëïãï - Information to be deleted from the list - Renseignements à retirer de la liste - Dati da togliere dall'elenco - Inlichtingen te schrappen uit de lijst - Informações a retirar da lista - Luettelosta poistettavat tiedot - Uppgifter som skall tas bort från förteckningen

>TABELPOSITION>

B. Datos que se añaden a la lista - Oplysninger, der skal anføres i listen - In die Liste hinzuzufügende Angaben - Óôïé÷åßá ðïõ ðñïóôßèåíôáé óôïí êáôÜëïãï - Information to be added to the list - Renseignements à ajouter à la liste - Dati da aggiungere all'elenco - Inlichtingen toe te voegen aan de lijst - Informações a aditar à lista - Luetteloon lisättävät tiedot - Uppgifter som skall läggas till i förteckningen

>TABELPOSITION>
RÅDETS AFGØRELSE af 15. juli 1996 om forlængelse af anvendelsen af fælles aktion 96/250/FUSP, vedtaget af Rådet på grundlag af artikel J.3 i traktaten om Den Europæiske Union i forbindelse med udnævnelse af en særlig udsending for de store søers område i Afrika (96/441/FUSP)

RÅDET FOR DEN EUROPÆISKE UNION HAR -

under henvisning til traktaten for Den Europæiske Union, særlig artikel J.3, og

ud fra følgende betragtninger:

Den fælles aktion 96/250/FUSP (1), vedtaget af Rådet på grundlag af artikel J.3 i traktaten om Den Europæiske Union i forbindelse med udnævnelse af en særlig udsending for de store søers område i Afrika, udløber den 25. september 1996;

på baggrund af de hidtil opnåede resultater skønnes det nødvendigt at forlænge anvendelsen heraf til den 31. juli 1997 -

TRUFFET FØLGENDE AFGØRELSE:

Artikel 1

Anvendelsen af den fælles aktion af 25. marts 1996, vedtaget af Rådet på grundlag af artikel J.3 i traktaten om Den Europæiske Union i forbindelse med udnævnelse af en særlig udsending for de store søers område i Afrika, forlænges til den 31. juli 1997. Den fælles aktion skal tages op til fornyet overvejelse seks måneder efter vedtagelsen af denne afgørelse.

Artikel 2

Yderligere finansiel støtte til den særlige udsendings aktiviteter, svarende til det fremtidige behov, vil blive genstand for en afgørelse, truffet af Rådet på grundlag af artikel J.11, stk. 2, første led, i traktaten om Den Europæiske Union.

Artikel 3

Afgørelsen træder i kraft på datoen for vedtagelsen. Den offentliggøres i Tidende.

Udfærdiget i Bruxelles, den 15. juli 1996.

På Rådets vegne

D. SPRING

Formand

(1) EFT nr. L 87 af 4. 4. 1996, s. 1.
KOMMISSIONENS BESLUTNING af 21. juni 1996 om en dispensationsanmodning fra Belgien i henhold til artikel 8, stk. 2, litra c), i Rådets direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (Kun den franske og den nederlandske udgave er autentisk) (96/444/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (1), senest ændret ved Kommissionens direktiv 95/54/EF (2), særlig artikel 8, stk. 2, litra c), og

ud fra følgende betragtninger:

Kommissionen har den 13. februar 1996 modtaget en dispensationsanmodning af 9. februar 1996 indgivet af myndighederne i Belgien; anmodningen var ledsaget af en rapport, der indeholdt de i nævnte artikel 8, stk. 2, litra c), krævede elementer; anmodningen omhandlede montering af seks typer af en tredje stoplygte, medtaget i kategori ECE S3 ved ECE-regulativ nr. 7 (udstedt af De Forenede Nationers Økonomiske Kommission for Europa), på 13 køretøjstyper efter reglerne i ECE-regulativ nr. 48;

det anføres, at bestemmelserne i Rådets direktiv 76/758/EØF af 27. juli 1976 om indbyrdes tilnærmelse af medlemsstaternes lovgivning om markeringslygter, positionslygter fortil, baglygter og stoplygter på motordrevne køretøjer og på påhængskøretøjer dertil (3), senest ændret ved Kommissionens direktiv 89/516/EØF (4), og i Rådets direktiv 76/756/EØF af 27. juli 1976 om indbyrdes tilnærmelse af medlemsstaternes lovgivning om montering af lygter og lyssignaler på motordrevne køretøjer og påhængsvogne dertil (5), senest ændret ved Kommissionens direktiv 91/663/EØF (6), ikke opfyldes af sådanne stoplygter og monteringen af dem, hvilket er korrekt; beskrivelserne af prøver og prøveresultater samt overensstemmelsen med ECE-regulativ nr. 7 og 48 garanterer imidlertid, at sikkerhedsniveauet er tilfredsstillende;

de pågældende direktiver vil blive ændret, således at produktion og montering af sådanne stoplygter bliver tilladt;

den i denne beslutning fastsatte foranstaltning er i overensstemmelse med udtalelse fra det udvalg for tilpasning til den tekniske udvikling, som er nedsat ved direktiv 70/156/EØF -

VEDTAGET FØLGENDE BESLUTNING:

Artikel 1

Belgiens anmodning vedrørende dispensation for produktion og montering af seks typer af en tredje stoplygte, medtaget i kategori ECE S3 ved ECE-regulativ nr. 7, og monteret på de køretøjstyper som de er bestemt til, i overensstemmelse med ECE-regulativ nr. 48, imødekommes.

Artikel 2

Denne beslutning er rettet til Kongeriget Belgien.

Udfærdiget i Bruxelles, den 21. juni 1996.

På Kommissionens vegne

Martin BANGEMANN

Medlem af Kommissionen

(1) EFT nr. L 42 af 23. 2. 1970, s. 1.

(2) EFT nr. L 266 af 8. 11. 1995, s. 1.

(3) EFT nr. L 262 af 27. 9. 1976, s. 54.

(4) EFT nr. L 265 af 12. 9. 1989, s. 1.

(5) EFT nr. L 262 af 27. 9. 1976, s. 1.

(6) EFT nr. L 366 af 31. 12. 1991, s. 17.
RÅDETS AFGØRELSE af 15. juli 1996 om udnævnelse af præsidenten for EF-Sortsmyndigheden (96/436/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2100/94 af 27. juli 1994 om EF-sortsbeskyttelse (1), særlig artikel 43, stk. 1 og 2,

under henvisning til de kandidater, som Kommissionen indstillede den 27. april 1995 efter at have indhentet udtalelse fra EF-Sortsmyndighedens administrationsråd -

TRUFFET FØLGENDE AFGØRELSE:

Eneste artikel

Bart Kiewiet, født den 7. januar 1947, udnævnes til præsident for EF-Sortsmyndigheden for en periode på fem år.

Hans mandat gælder fra den dato, hvor han tiltræder sin stilling, idet denne dato skal aftales mellem Sortsmyndighedens præsident og administrationsråd.

Udfærdiget i Bruxelles, den 15. juli 1996.

På Rådets vegne

D. SPRING

Formand

(1) EFT nr. L 227 af 1. 9. 1994, s. 1. Forordningen er ændret ved forordning (EF) nr. 2506/95 (EFT nr. L 258 af 28. 10. 1995, s. 3).
KOMMISSIONENS AFGØRELSE af 18. juli 1996 om afslutning af antidumpingproceduren vedrørende importen af PET-videofilm med oprindelse i Republikken Korea (96/437/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1), særlig artikel 23,

under henvisning til Rådets forordning (EF) nr. 3283/94 af 22. december 1994 om beskyttelse mod dumpingimport fra lande, der ikke er medlemmer af Det Europæiske Fællesskab (2), senest ændret ved forordning (EF) nr. 1251/95 (3), særlig artikel 5 og 9,

efter konsultation i Det Rådgivende Udvalg, og

ud fra følgende betragtninger:

I. PROCEDURE

(1) Kommissionen modtog i februar 1995 en klage fra følgende tre selskaber, Hoechst-Diafoil GmbH, Rhône-Poulenc Films og Teijin-DuPont Films, vedrørende importen af PET-videofilm med oprindelse i Republikken Korea. De tre selskaber påstod, at de tegnede sig for hele den samlede produktion af PET-videofilm i Fællesskabet. Klagen indeholdt beviser for, at der fandt dumping sted og forvoldtes skade som følge heraf, hvilket blev anset for at være tilstrækkeligt til at iværksætte en procedure. Kommissionen offentliggjorde derfor en meddelelse i De Europæiske Fællesskabers Tidende (4) om indledning af en antidumpingprocedure vedrørende importen af PET-videofilm med oprindelse i Republikken Korea.

(2) Kommissionen underrettede officielt de eksportører og importører, som den vidste var berørt af sagen, samt repræsentanter for eksportlandet og klagerne og gav de direkte berørte parter lejlighed til at tilkendegive deres mening skriftligt og til at anmode om at blive hørt mundtligt.

II. TILBAGETRÆKNING AF KLAGEN OG AFSLUTNING AF PROCEDUREN

(3) De klagende fællesskabsproducenter trak formelt deres klage vedrørende importen af PET-videofilm med oprindelse i Republikken Korea tilbage. Kommissionen fastslog derfor, at det ikke ville være i strid med Fællesskabets interesser at afslutte proceduren.

(4) Følgelig afsluttes antidumpingproceduren vedrørende importen af PET-videofilm med oprindelse i Republikken Korea, uden at der vedtages beskyttelsesforanstaltninger.

(5) Det Rådgivende Udvalg er blevet hørt og gjorde ikke indsigelse.

(6) Interesserede parter blev underrettet om de væsentligste kendsgerninger og betragtninger, på grundlag af hvilke Kommissionen havde til hensigt at afslutte proceduren, og fik lejlighed til at fremsætte bemærkninger hertil -

TRUFFET FØLGENDE AFGØRELSE:

Eneste artikel

Antidumpingproceduren vedrørende importen af PET-videofilm med oprindelse i Republikken Korea afsluttes hermed.

Udfærdiget i Bruxelles, den 18. juli 1996.

På Kommissionens vegne

Leon BRITTAN

Næstformand

(1) EFT nr. L 56 af 6. 3. 1996, s. 1.

(2) EFT nr. L 349 af 31. 12. 1994, s. 1.

(3) EFT nr. L 122 af 2. 6. 1995, s. 1.

(4) EFT nr. C 147 af 14. 6. 1995, s. 4.
KOMMISSIONENS BESLUTNING af 28. juni 1996 om ændring af beslutning 96/293/EF om visse beskyttelsesforanstaltninger over for fiskerivarer med oprindelse i Mauretanien (Tekst af betydning for EØS) (96/426/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved akten vedrørende Østrigs, Finlands og Sveriges tiltrædelse, særlig artikel 19, og

ud fra følgende betragtninger:

Efter at have fået kendskab til alvorlige sundheds- og kontrolmangler for fiskerivarer i Mauretanien vedtog Kommissionen beslutning 96/293/EF (2), for at suspendere indførslen af sådanne varer med oprindelse i Mauretanien;

en gruppe af eksperter fra Kommissionen har for nylig udført en inspektion i Mauretanien med henblik på at evaluere foranstaltninger taget af de mauretaniske myndigheder; på baggrund af rapporten fra ekspertgruppen er det nødvendigt at bibeholde beskyttelsesforanstaltninger fastlagt vedrørende toskallede bløddyr, pighuder, sækdyr og havsnegle i enhver form;

det er derfor nødvendigt at ændre beslutning 96/293/EF i overensstemmelse hermed;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Artikel 1 i beslutning 96/293/EF erstattes med følgende tekst:

»Artikel 1

Medlemsstaterne skal forbyde indførsel af toskallede bløddyr, pighuder, sækdyr og havsnegle i enhver form med oprindelse i Mauretanien.«

Artikel 2

Medlemsstaterne ændrer de foranstaltninger, de anvender ved import, for at bringe dem i overensstemmelse med denne beslutning. De underretter Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 28. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 111 af 4. 5. 1996, s. 22.
RÅDETS BESLUTNING af 23. juli 1996 om bemyndigelse af Kongeriget Spanien til at videreføre aftalen om de gensidige fiskeriforbindelser med Den Sydafrikanske Republik indtil den 7. marts 1997 (96/480/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Spaniens og Portugals tiltrædelse, særlig artikel 167, stk. 3,

under henvisning til forslag fra Kommissionen, og

ud fra følgende betragtninger:

Aftalen vedrørende de gensidige fiskeriforbindelser mellem regeringen for Kongeriget Spanien og regeringen for Den Sydafrikanske Republik, som blev undertegnet den 14. august 1979, trådte i kraft den 8. marts 1982 for en første periode på ti år; aftalen forbliver derefter i kraft på ubestemt tid, såfremt den ikke opsiges med tolv måneders varsel;

i henhold til tiltrædelsesaktens artikel 167, stk. 2, berøres de rettigheder og forpligtelser, der følger af fiskeriaftaler, som Kongeriget Spanien har indgået med tredjelande, ikke i den periode, hvor bestemmelserne i disse aftaler opretholdes midlertidigt;

i medfør af artikel 167, stk. 3, i nævnte akt vedtager Rådet inden udløbet af de fiskeriaftaler, som Kongeriget Spanien har indgået med tredjelande, passende afgørelser med henblik på videreførelse af de fiskeriaktiviteter, der følger af nævnte aftaler, herunder eventuelt forlængelser for perioder på højst et år; ovennævnte aftale er videreført indtil den 7. marts 1996 (1);

for at undgå en afbrydelse af fiskeriaktiviteterne fra de berørte fællesskabsfartøjer bør Kongeriget Spanien bemyndiges til at videreføre nævnte aftale indtil den 7. marts 1997 -

VEDTAGET FØLGENDE BESLUTNING:

Artikel 1

Kongeriget Spanien bemyndiges til at videreføre aftalen om de gensidige fiskeriforbindelser med Den Sydafrikanske Republik, der trådte i kraft den 8. marts 1982, indtil den 7. marts 1997.

Artikel 2

Denne beslutning er rettet til Kongeriget Spanien.

Udfærdiget i Bruxelles, den 23. juli 1996.

På Rådets vegne

I. YATES

Formand

(1) EFT nr. L 329 af 30. 12. 1995, s. 35.
RÅDETS AFGØRELSE af 21. marts 1996 om indgåelse af aftalen mellem Det Europæiske Fællesskab og Den Socialistiske Republik Vietnam om handel med tekstilvarer og beklædningsgenstande (96/477/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Fællesskabets vegne ført forhandlinger om en aftale om handel med tekstilvarer og beklædningsgenstande med Den Socialistiske Republik Vietnam;

denne aftale bør godkendes -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Den Socialistiske Republik Vietnam om handel med tekstilvarer og beklædningsgenstande godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.

Artikel 3

Formanden for Rådet foretager på Det Europæiske Fællesskabs vegne den underretning, der er omhandlet i aftalens artikel 19.

Artikel 4

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 21. marts 1996.

På Rådets vegne

A. GAMBINO

Formand